JohanHeinsen/ENO huggingface dataset:
Aarhuus Stifts-Tidende, 1847-03-22
J de elleve Pariser-Hospitaler er Svovlætheren nu bleven anvendt ved 211 chirurgiske Operationer (hvoriblandt 45 Amputationer), og den har i de fleste Tilfælde viist sig svarende til sit Øiemed: at bevirke Smertesløshed. Den har imidlertid ogsaa bevirket flere og deriblandt nogle dødelige Hjernebetændelser. "Jgaar Aftes" – hedder det fra München af 8de ds. - blev Hs. M. Kongen ved hans Jndtrædelse i Hoftheatret af det særdeles talrige Publikum hilset med længe vedvarende, stormende Jubelraab. Hs. Maj., der blev overrasket ved denne ligesaa hjertelige som betegnende Meningsyttring af den meere dannede Deel af det herværende Publikum, takkede synligt rørt paa den venskabeligste Maade til alle Sider." (Er denne Beretning Jroni, lader det sig ikke nægte, at Masken er godt holdt, er den Alvor, kunde man falde paa, at de gode Hovedstads-Baierers Holdning stod under Jndflydelse af – Øllet.)
Aarhuus Stifts-Tidende, 1847-03-22
Fallitter i Hamborg den 16de og 17de Marts Handelshuset Hess, Ruben & Compagni (med c. 100,000 Mk. Bco); Kbm. H. M. Heppe, Kunst handler A. Salinger; Meubelhandler Klopping; Bazareier Schrøder & Fincke, samt Fjer, Duun og Sengeklæderhandler Jacob Harmsen.
Aarhuus Stifts-Tidende, 1847-03-22
Fædrelandet.
Aarhuus Stifts-Tidende, 1847-03-22
Kjøbenhavn, den 20de Marts. Fra Galathea er atter kommet Privatbreve, hvoraf erfares, at Officererne havde havt Audiente hos den kgl. Familie paa Sandwichsøerne. Denne bestaaer, foruden Kongen og Dronningen, af deres 16 Børn: 8 Prindser, hvoraf den ældste er 16 Aar, og 8 Prindsesser, hvoraf den ældste er 20 Aar. De Ældre sang og spillede Pianoforte. Kronprindsen havde for En af de Danske udtrykt sin Glæde over nylig (Fædrel.)at have faaet sit eget Værelse.
Aarhuus Stifts-Tidende, 1847-03-22
Ved bemeldte Audients havde Chefen holdt følgende Tale til Kongen: "Hs. M. Kongen af Danmark sender venskabelig og broderlig Hilsen til Hs. M. Kongen af de hawalianske Øer, Kamchancha den Tredie. Hs. M. Kongen, min Herre, har med den største Jnteresse fulgt den hawalianske Nations Fremskridt til Uddannelse og Religiøsitet. Navnet Kamchancha den Tredie, sit Riges første christne Konge, Styrer og Lovgiver, er vel bekjendt i vort Land, skjøndt dette ligger fjernt mod Nord, paa den anden Side af Kloden. Den danske Nation, et af de ældste søfarende Folkeslag i Europa, har i de senere Aar viist sit Flag i det stille Hav, og danske Skibe have indfundet sig ved de hawalianske Øer. Et af de Øiemed, Kongen, min Herre, der interesserer sig levende for vor Handels-Søfart, havde med denne Expedition, var at stifte venskabelige Forbindelser med de forsk. Magter paa denne Side af Kloden, og blandt disse var det hawalianske Rige udtrykkeligen nævnet i Hs. M. Jnstructioner, idet Allerh. var overtydet om, at den hawalianske Regjerings liberale Grundsætninger borgede for mine Underhandlingers lykkelige Udfald." – Hs. Majestæt havde herpaa svaret saaledes: "Jeg har hørt tale om alt det Gode, som de Danskes Konge og hans Forgænger have udrettet for deres Undersaatters Lykke. Følgende et saa værdigt Mønster har jeg stræbt at fremkalde Orden, Lovlighed, Religiøsitet og Videnskabelighed blandt mine Undersaatter. Gud har hidtil skjænket mig Held. Jeg stoler paa mægtigere og meere oplyste Nationers Sympathi og Venskab. Det glæder mig at høre, at Deres store og gode Konge beærer mig med sit Venskab. Behag at bringe ham Forsikkringen om min Høiagtelse og Hengivenhed; det vil glæde mig at see mange af hans Undersaatter paa mine Øer, og jeg vil drage Omsorg for, at de skulle nyde samme Beskyttelse og samme Rettigheder som de meest begunstigede Nationer. Gud beskytte Deres Konge!" – Den 28de October nød Corvetter den Ære, at have Hs. M. Kongen af Hawaii med Følge af alle hans Chefer og Ministre ombord til Frokost. Han blev modtaget med Folkene paa Ræerne og Salut af 27 Kanonskud. Næste Dag var hele den kgl. Familie med Hofpersonale inviteret ombord til Dands. Havnen laa fuld af Hvalfangere, meest amerikanske, franske og engelske, ialt 50 (Brig. Td.) Skibe.
Aarhuus Stifts-Tidende, 1847-03-22
- Under 6te Marts d. A. har Hs. Maj. Kongen behaget allerhøiest at resolvere, at da Carl Frederik Crome, der i sin Tid har været Underofficier ved Livgarden til Fods, og den 13de Octbr. 1833, blev allern. meddeelt Afsked af Krigstjenesten som Secondlieutenant, er ved Khvns Criminal- og Politiret bleven idømt Straf af Fængsel paa Vand og Brød, saa bliver bemeldte Afsked casseret. (C. Td.)
Aarhuus Stifts-Tidende, 1847-03-22
Ved Patent af 10de Marts har Hs. M. Kongen ophævet Elbtolden paa Korn, Bælgfrugter, Kartofler, Meel og andre Møllefabricata. (Fl. Bl.)
Aarhuus Stifts-Tidende, 1847-03-22
Den danske Minister ved det belgiske Hof, Kammerherre v. Koopmanns, har ansøgt om sin Afskeed.
Aarhuus Stifts-Tidende, 1847-03-22
Man mener, at den hidtilværende Legationssecretair i London og Paris, Kammerherre Baron v. Brockdorff, for Tiden i Kjøbenhavn, er udseet til en afde vacante Ministerposter. Afdøde Grev Vargas Bedemar har levet et meget omvexlende Liv. Han var først Maltheser ridder, siden Artilleriofficier i neapolitansk Tjeneste, kom derfra til Norge for at undersøge Bjergværkerne, sluttede sig under Begivenhederne 1814 nøie til Prinds Christian Frederik, og indrettede og forestod, saavidt vi vide, Kongen af Norges Hof, og fulgte efter Kronens Nedlæggelse med Prinds Christian Frederik tilbage til Danmark. Senere deeltog han i flere literaire Hverv, dog uden at erhverve sig noget egentligt Ravn som Videnskabsmand. (Fædrel.) Dhrr. Fattigdirecteur Sager, Cand. jur. G. Brock og C. Schack have erholdt Tilladelse til at procedere paa Prøve som Overretsprocuratorer. (Fdl.)
Aarhuus Stifts-Tidende, 1847-03-22
For omtrent 3 Aar siden forlod en aldrende Enke af anseet Familie Kjøbenhavn, for i Jtalien at gjenvinde sin ved Sorger over Tabet af sin Mand nedbrudte Sundhed. Hun ledsagedes af tvende Døttre, hvoraf den Yngste endnu stod i Ungdommens Blomster. Omtrent et Aar efter Familiens Ankomst til Florents blev den yngste Datter bekjendt med en ung, smuk Mand, der udgav sig for Læge, uden at han syntes at befatte sig synderligt med Praxis. Hans belevne Væsen og interessante Udvortes indtog den unge Pige, som, da han friede til hende, gav ham sin Haand med Moderens Samtykke. Nogen Tid efter Giftermaalet reiste de til Wien, hvor de bosatte sig. Her førte han et stort Huus, uden at han havde nogen Praxis; men da man antog, at han havde Privatformue, fandt Jngen dette besynderligt. Med sin Kone skal han have levet meget godt, men dog bemærkede hun, at han ikke altid var ganske munter og at der stundom var udbredt nogen Melancholi over hans Væsen; men spurgte hun om Aarsagen hertil, gav han altid undvigende Svar, Paafaldende var det desuden, at han ikke sjeldent var borte fra sit Hjem i flere Dage, hvilket han imidlertid undskyldte med Pengeforretninger o. desl. Dog snart skulde den arme Kone faae et skrækkeligt Lys i Sagen. For henved 3 Maaneder siden arresteredes flere Medlemmer af en vidtforgrenet Tyvebande, som i længere Tid uopdaget havde drevet sit Uvæsen i Wien og dens Omegn. De bleve strængt forhørte, og efter mange forgiæves Spørgsmaal bragte Retten ud af dem, at hiin unge Læge var deres Anfører. Han blev arresteret, gik til Bekjendelse af sine talrige Forbrydelser, blandt hvilke Tyveri og Falskner, ikke ere de mindste, og venter nu sin Straf. Den unge Kones Fortvivlelse over denne Begivenhed lader sig lettere tænke end beskrive. Sorgen kastede hende paa Sygeleiet, hvorfra hun først for kort Tid siden har reist sig, uden dog at være aldeles helbredt. Hun agtede med sin Moder at vende tilbage til sit Fædreland; men vi have endnu ikke erfaret, om hun er ankommen hertil. (Flyvep.)¬
Aarhuus Stifts-Tidende, 1847-03-22
J Søndags Aftes tildrog sig paa en bekjendtDandsebod her i Staden, midt under en lystig Holsteenskvals, den uforudseete, om ikke uventede Begivenhed, at et Fruentimmer pludseligt følte Fødselsveer og nedkom med et velskabt Barn. Der er største Sandsynlighed for, at dette Barn med Tiden vil blive en lidenskabelig Dandser. (Flyvep.)¬
Aarhuus Stifts-Tidende, 1847-03-22
J Tirsdags opførtes Venskab og Kjærlighed anden Gang, og atter opstod der efter Tæppets Fald en heftig Kamp imellem Klappere og Pibere, hvilke Sidste næsten syntes at beholde Overhaand. Det vil næppe overleve sin tredie Opførelse, i alt Fald ikke, foruden Abonnenterne, trække andre Tilskuere til Huset, end dem, der finde Morskab i en Pibeconcert, hvor de blæsende Jnstrumenter ledsages af Gongongens Ac(Morgenp.) compagnement.
Aarhuus Stifts-Tidende, 1847-03-22
J Tirsdags vilde en Kone pantsætte en Frakke paa Assistentshuset, for at faae nogle Rigsbankdaler laante, da Vurderingsmanden i en af Lommerne opdager noget Haardt og finder, at det var en Tegnebog med henved 100 Rbd. Da Konen ikke antoges at være retmæssig Eier af dette, blev hun øieblikkelig ar(S. Bl.) resteret.
Aarhuus Stifts-Tidende, 1847-03-22
I Tirsdags Nat døde Pastor emeritus Faber, efter et stormende og bevæget Liv, fuldt af mange Krænkelser. Han opnaaede en Alder af henved 80 Aar. Hans Aand var frisk lige til den sidste Tid, og endnu for nogle faa Dage siden udgav han et Nr. af Frihedstræet", et Blad af conservativ Tendents, der gik paa samme Maade som visse andre conservative Blade, nemlig ved Understøttelse af høie Vedkommende. Pastor Fabers litteraire Virksomhed har i sin Tid været af ikke ringe Omfang; hans landoeconomiske Skrifter ville være af varig Jnteresse, og han har derfor vundet flere af Landhuusholdningsselskabets Medailler. Endnu 3 Aar før sin Død vandt han en Guldmedaille, som i Frankrig var udsat som Præmie for den bedste Besvarelse af Spørgsmaalet om Blodiglers Avl og Behandling. Som Præst – han var afgaaet for omtrent 30 Aar siden med Pension – var Faber kommen paa en feil Hylde. De mange haarde og skaanselløse Angreb, han saa ofte maatte døie i Bladene, især i "Corfaren, og Fædrelandet, have utvivlsomt forkortet hans Liv idet mindste nogle Aar. En mindre stærk Natur vilde forlængst være sunken sammen under Vægten af de Bomber, der jævnlig faldt paa hans Hoved, just ikke altid med Ret og Skjel. (Morgenp.) Lefebure, som i disse Dage forlader Kjøbenhavn, medtager een af Ballettens bedste Elever, Jfr. Elisa Garlieb. J Mandags havde hans Elever foranstaltet et Afskedsgilde for ham i Casino og foræret ham en Guld=Tobaksdaase.
Aarhuus Stifts-Tidende, 1847-03-22
Jfr. Fjeldsted ventes om nogle Dage tilbage. til Kjøbenhavn. Hun skal være aldeles helbredt, og man mener, at hun vil kunne optræde kort efter sin Ankomst hertil. (Flyvep.)
Aarhuus Stifts-Tidende, 1847-03-22
Handels-Efterretninger. Khvn., d. 20de Marts.
Aarhuus Stifts-Tidende, 1847-03-22
J de sidste Dage kjøbtes her en Deel Havre, som betaltes med 7 Mk. 12 s. B. (5 Rbd.) pr. Tde. For Rug, at modtage i Provindserne betaltes 9 Rbd. For Hvede betalte man igaar paa Torvet 15 Rbd. pr. Tde. (B. T.)¬
Aarhuus Stifts-Tidende, 1847-03-22
J Hamborg kjøbtes atter i forrige Uge 20,000 Tdr. Hvede for fransk Regning. Ogsaa Havre er meget søgt. For 780 Pds Havre, at modtage i danske Havne, betaltes indtil 66 Rdr. Bco. (5 Rbd. 24 s. pr. Tde). Raps 136 Rdr. Bco. (S. Bl.)
Aarhuus Stifts-Tidende, 1847-03-22
Befordringer og Afgang. Hs. M. har allernaadigst udnævnt Overlægerne ved almindeligt Hospital Dr. med. Christensen og Regimentschirurg Larsen, samt const. Overlæge ved St. Hans Hospital paa Bidstrup Dr. med. Göricke til Professorer.
Aarhuus Stifts-Tidende, 1847-03-22
Ledige Embeder. Gjessing og Nørager Sognekald i Aarhuus Stift. – Guldager Sognekald i Ribe Stift.
Aarhuus Stifts-Tidende, 1847-03-22
Catechet Embedet paa St. Croix (Løn 1800 Rd. v. C., fri Bolig, Høitidsoffer a.) - Thorshavn Sognekald paa Færøerne. - En Controlleurpost ved Toldvæsenet paa St. Croix (Gage 400 Rd. og i Sportler c. 1600 Rd. v.C. aarlig). - Toldcontrolleur=Posten i Burg p. Fehmern. Dødsfald. Restaurateur I. Pathau, Fru Kammerraadinde Langgaard f. Trelchow. Etatsraadinde Sophie Tutein (79 Aar), Grev Romed Vargas Bedemar, Majorinde Juel f. Jørgensen, Pastor emeritus Faber, Birgithe Warburg 5 Ruben 181 A.), Line Neuberg (33 A.), Joh. Grønlund, Jensine Rosborg, kgl. Capelmusicus Jacobi, Garver Rucksdæschel (41 Aar. Julie Jbsen (Organist Jbsens Kone). Camilla Geisler (23 Aar, Enkefrue Cygum, Jfr. M. Jonstrup; Alle i Khvn. Laurentze Winther i Roeskilde. Brandcapt. og Muurmester Madsen i Stege. Theodor Bech i Slagelse. Enkemad. Ørum f. Hvid i Hobro. Jens Fischer i Løgstøer. Christiane Hansen og Md. Petersen f. Brodersen, Begge i Odense.
Aarhuus Stifts-Tidende, 1847-03-22
Pastor Mathiesen, Sognepræst for Raaberg M. i Aalborg Stift. Skipper Geneske i Hobro.
Aarhuus Stifts-Tidende, 1847-03-22
Copulerede. J Aalborg den 15de Marts Underlæge ved den 11te Linie-Jnf. Bataillon, Bataillonschirurg P. Lund og Jomfru Hastrup.
Aarhuus Stifts-Tidende, 1847-03-22
Aarhuus. J flere Rætter har man her seet endeel stærktskinnende Nordlys.
Aarhuus Stifts-Tidende, 1847-03-22
Reisende. Med Dampsk. Chr. VIII. fra Kallundborg: Grev Lerche med Frue, Capt. v. Schumacher, Kunst handler Tessaro, Capt. Weldingh, Apotheker Wolf, Frøkenerne Gulich og Bülow, Fuldm. Madsen, Mad. Jørgensen, Dreier Petersen, Skibsfører Jensen, dHrr. Sandberg, Gram, Sadolin, Lund, Falkenberg og Paulsen. Med Dampsk. "Chr. VIII til Kallundborg: Hofjunker Lorenz, Frøken Kleist, Pastor Rordam, Capt. Lassen, Student Blichfeldt, Landphysicus Petersen m. Frue, Kom W. Hvid, Forpagter A. Herskind, Forst cand. Bang. Toldbetjent Brodtkorn, Conditor Bæhr, Handelsreisende Kindt, Kom. Hald, Forvalter Holstein, Brygger Hansen, Jfr. Friberg, Md. Mønster, Vagtmester Schmidt, samt endeel Haandværkssvende.
Aarhuus Stifts-Tidende, 1847-03-22
Bekjendtgjørelser. Det behagede den alvise Gud Løverdagen den 20de Marts ved en blid Død, men efter 10 Maaneders haarde Lidelser, at bortkalde til sin evige Fred og Hvile vor elskede og elskelige Moder og Svigermoder Johanne Frederikke Bjerager, født Hansen. Hun var 76 Aar, gammel. De sidste 7 Aar af sit Liv tilbragte hun i vort Huus, og hendes Kjerlighed og Blidhed vil altid være os i taknemlig Erindring. Aarhuus, den 22de Marts 1837. Cathrine Marie Jensen. Jens Jensen.
Aarhuus Stifts-Tidende, 1847-03-22
Det behagede den alvise Gud igaar Efterm. Kl. 3 at bortkalde fra det Jordiske til Lysets Egne vor uforglemmelige og eneste Søn Christen Jensen, efter 14 Dages haarde Lidelser; hvilket herved sørgeligst bekjendtgjøres for deeltagende Slægt og Venner. Aarhuus, den 22de Marts 1847. K. Harder, født Andersen. E. Harder.
Aarhuus Stifts-Tidende, 1847-03-22
Theatret i Aarhuus. Onsdagen d. 24de Marts (for første Gang). Amleth, Tragoedie i 3 Acter af Etatsraad Oehlenschläger NB. Foruden denne gives 2 Forestillinger Torsdag og Fredag. J. Müller. Kunst-Automat Cabinettet. Paa Grund af det talrige Besøg der i de senere Dage har beæret min Udstilling, og efter et almindeligt Ønske, finder jeg mig foranlediget til at forlænge mit Ophold her i Byen, og er min Udstilling i den Anledning aaben hver Aften fra 7 til 10, og Søndagen den 28de Marts for sidste Gang. ærb. Nicolai U. Møller.
Aarhuus Stifts-Tidende, 1847-03-22
Kunstforeningen i Aarhus.
Aarhuus Stifts-Tidende, 1847-03-22
Det udkastede Regulativ for Foreningen er henlagt i den Wissingske og Kirkerupske Boglade til Eftersyn for Foreningens Medlemmer.
Aarhuus Stifts-Tidende, 1847-03-22
Onsdagen den 24de Marts, Kl. 5 Efterm., afholdes: dernæst Generalforsamling paa Raadhuset.
Aarhuus Stifts-Tidende, 1847-03-22
Læseforeningen for Aarhus og Omegn.
Aarhuus Stifts-Tidende, 1847-03-22
Torsdagen den 8de April, om Aftenen Kl. 7, afholdes den 2den ordinaire Generalforsamling for d. A. Da der ved denne vil blive gjort Forslag, til Forandringer i Foreningens Love, önskes Forsamlingen saa talrig som muligt.
Aarhuus Stifts-Tidende, 1847-03-22
Fredagen den 26de Marts førstkommende, Formiddag Kl. 10, lader Gaardeler Grundtvig i Holme, formedelst Bortflytning, ved offentlig Auction bortsælge endeel Bohave, 2de Kakkelovne, nogle Køer og Faar m.v. Conditionerne bekjendtgjøres ved Auctionen, hvor Lysthavende indbydes at møde. Hads og Ring Herreders Contoir, d. 12te Marts 1847. Rosenstand. Fredagen den 26de i indeværende Maaned, Formiddag Kl. 10, vil der, i Færgegaarden "Sophusminde ved BallensHavn her paa Øen, blive afholdt Licitation over en Leverance af 300 Cubikfavne Søsteen, der behøves til et Steenkar eller saakaldet Sobrækker, som det er paatænkt i anstundende Sommer at anlægge ved bemeldte Havn. Samme Dag, Tid og Sted afholdes tillige Licitation over en Leverance af 286 Fyrrepæle, 8 a 9 Alen lange, men af forskjellig Tykkelse, hvilke Pæle skulle bruges ved det i bemeldte Havn paatænkte Havnearbeide, saavelsom over 110 Alen Fyrretømmer, 9 Tommer i 1, der behøves til Hammere, og 110 Alen af samme Slags Træ, 6 og 8 Tommer i ), som skal bruges til Vatterlister.
Aarhuus Stifts-Tidende, 1847-03-22
Videre bliver Dagen efter, nemlig Løverdagen d. 27de i indeværende Maaned, Formiddag Kl. 10, i Maarup By her paa Øen afholdt Licitation over Leverance af 30 Cubikfavne Steen, 200 Stkr. Fyrretræes Pæle og noget andet Tømmer, der Alt behøves til en Baadhavn, der skal anlægges i Maaruppig her paa Samsøe. Conditionerne kundgjøres paa Licitationsstedet og kunne forinden erfares paa mit Contoir. Samsøe Birks Contoir, den 5te Marts 1847. Bay.
Aarhuus Stifts-Tidende, 1847-03-22
Fredagen den 26de denne Maaned, Kl. 10 Formiddag. og i fornødent Fald den paafølgende Dag, bliver i Gaarden. No 17 her i Byen afholdt Auction over det Stervboet efter afgangne Bagermester Gjerndrup tilhørende Løsøre, bestaaende af: Borde, Stole, Kister, Skabe, Speile, Stueuhre, Kakkelovne, et Chatol, Sengesteder, en betydelig Deel Sengeklæder, Lagener og Dækketøi, Sølv, Kobber, Messing, Tin, Porcellain, Jern- og Træfang, endeel gode Mands Gangklæder, en holsteensk Vogn, 2 Arbeidsvogne, endeel Hestetøi og Avlsredskaber, item: 2 unge Heste, 9 Køer og 3 Sviin m.m. Conditionerne kundgjøres ved Auctionen. Lysthavende, indbydes. - Skanderborg, den 5te Marts 1847. Blikfeldt.
Aarhuus Stifts-Tidende, 1847-03-22
Løsøre Auction. Mandagen den 29de Marts førstkommende og følgende Dag afholdes Auction paa Gaarden "Julianelyst, i Østbirk Sogn, over det Stervboet efter afgangne Proprietair R. Gluds Enke, Christiane Glud, født Birch, tilhørende Ind- og Udbo, m. m., bestaaende af Guld, forarbeidet Sølv, omtrent 1000 Lod, en betydelig Deel godt Linned og Dækketøi, gode Sengeklæder; endvidere Meubler af: Skatoller, Skabe, Stole, Borde, Sengesteder, Kakkelovne, Speile, Porcellain og Glas, Kobber, Messing, Jern- og Træfang, Kjøkken= og Bryggersredskaber, 4 Køer og 2 Vogne. Auctionen begynder hver Dags Formiddag Klokken 9. Fortegnelser over det, som sælges, erholdes 8 Dage før Auctionen paa mit Contoir for 12 Stykket. Hvilket herved bekjendtgjøres. Woer og Rim Herreders Contoir i Horsens, den 20de Februar 1837. Bernth.
Aarhuus Stifts-Tidende, 1847-03-22
Auctioner over Udhugst af Naaletræer. Løverdagen den 27de Marts næstk., Formiddag Kl. 10, foretages i Skovene ved Søebyegaard Auction over en stor Deel Udhugst af Raaletræer, ophugne til Bjælker, deriblandt de længste 11 Alen, Sparter, Hanebjælker, Lægter, Humlestænger m. m. Mødestedet er paa Hovedgaarden Søebyegaard.
Aarhuus Stifts-Tidende, 1847-03-22
Onsdagen den 31te Marts næstk., Formiddag Kl. 9. bliver ved Frysenborg ligeledes foretaget Auction over en betydelig Deel Udhugst af Raaletræer, saasom: flere hundrede Tylter Lægter, adskillige Bjælker, en Mængde Sparrer, Hanebjælker, Humlestænger m. m. Der mødes paa Hovedgaarden Frysenborg. Lysthavende indbydes. Frysenborg Birkecontoir, den 2den Marts 1847. Kampmann.
Aarhuus Stifts-Tidende, 1847-03-22
Classelotterisedler,
Aarhuus Stifts-Tidende, 1847-03-22
til 2den Classes Trækning den 29de Marts førstk., kunne daglig indtil Trækningsdagen blive fornyede og Kjøbe lodder i hele, halve, fjerde og attendedele erholdes a 5 – et heelt Lod hos I Hansen, Vestergade Nr. 625.
Aarhuus Stifts-Tidende, 1847-03-22
Kongeligt Classe=Lotteri. Til 2den Classe, der trækkes den 28de Marts, kan dagligen, indtil denne Trækningsdag kommer, i min Collection Lodsedler fra 1ste Classe blive fornyede a 3 pr. heelt Lod, og nye Lodsedler erholdes i hele, halve og fjerdedeel Lodder a 5 s. pr. heelt Lod W. J. A. Leverkhuusen, Mindegade 28 340.
Aarhuus Stifts-Tidende, 1847-03-22
Fra förstkommende Mandag d. 22de udsælges. et stort Parti Mousselin de taine og andre Kjoletøier, samt flere Artikler hos N. 8 M. Lazarus.
Aarhuus Stifts-Tidende, 1847-03-22
Sædehavre kan erholdes tilkjøbs hos C. Rasmussen.
Aarhuus Stifts-Tidende, 1847-03-22
Trykt i Aarhuus Stiftsbogtrykkeri. Brandassurance-Foreningen for rørlige Eiendele i Nørre-Jylland. Saavel de til 1ste Mai næstkommende tiltrædende Medlemmer som de Ældre, der maatte attraae deres Forsikkringer forandrede fra bemeldte Tid, anmodes om, inden Udgangen af denne eller først i næste Maaned, at tilstille de respective Districts forstandere deres Angivelser, tilligemed Indskuddet; hvilket Alt man dernæst forventer sig tilsendt fra Forstanderne snarest muligt. Ved samme Leilighed bringes Vedkommende, der, paa Grund af Salg eller anden Aarsag, ønske at udtræde til 1ste Mai, i Erindring, derom, forsaavidt saadant ikke allerede maatte være iagttaget, at fremkomme med Anmeldelse inden denne Maaneds Udgang; ligeledes erindres afdøde Jnteressenteres Enker om at indgive den i L. 24 ommeldte Declaration. I Directionen, den 19de Marts 1847. C. Jngerslev. Güldencrone F. Folsach. H. Brasch, Seer.
Aarhuus Stifts-Tidende, 1847-03-22
J Forbindelse med Bestyrelsens tidligere Bekjendtgjørelse, tillader jeg mig herved at underrette det ærede Publikum om, at Bestyrelsen har meddeelt Capt. P. E. Sletting Ordre til at afgaae med Dampskibet "Jris" fra Kjøbenhavn, Onsdagen d. 24de, og igjen herfra Torsdagen, d. 25de dennes, om Morgenen Kl. 6, medtagende Passagerer, Stykgods og Kreaturer. Aarhuus, den 20de Marts 1847. A. Thomsen, Mægler. Jagten "St. Jørgen, Capt. S. M. Sørensen, ligger i Altona under Ladning med Stykgods til Aarhuus. A. Thomsen, Mægler. Aarhus-Paquetten "Anders Sandöe Örsted, afgaaer til Kjöbenhavn Onsdag Aften d. 24de dennes, og medtager Passagerer, Qvæg og Stykgods. P. Michelsen. Silke-Herre-Hatte, i nyeste Facongs, ere arriverede hos C. B. Christensen jun. Speile i forgyldte Rammer, i diverse Størrelser, ere arriverede hos C. B. Christensen jun.
Aarhuus Stifts-Tidende, 1847-03-22
Heelbrændte Muursteen. Deraf kan faaes et Parti, at modtage i Havnen, naar man behager at henvende sig hos J F. W. Rose.
Aarhuus Stifts-Tidende, 1847-03-22
En Beboelsesleilighed, bestaaende af 2 a 3 Værelser, med Kjøkken og øvrige Beqvemmeligheder samt et Locale, til Værksted, ønskes tilleie til førstk. Flyttetid. Adressecontoiret modtager Billetter mrk. 128.
Aarhuus Stifts-Tidende, 1847-03-22
Sædehørfrø.
Aarhuus Stifts-Tidende, 1847-03-22
Hos Kjøbmand N. H. Larsen ved Aaen i Aarhuus staaer opsat en Horfrø-Rense maskine, hvilken er til Afbenyttelse for dHrr. Kjøbmænd, og Landmanden. Betalingen er 3 pr. Tønde.
Aarhuus Stifts-Tidende, 1847-03-22
J Kallundborg kunne 2de faste Eiendomme erholdes tilkjøbs paa billige Vilkaar, naar Vedkommende derom henvende sig til Undertegnede, som meddeler nærmere Oplysning og afslutter Handel Kallundborg, den 20de Marts 1847. Lützhøft, Landvæsenscommissair.
Aarhuus Stifts-Tidende, 1847-03-22
Ved Undertegnede staaer til Bedækning en furrød Hingst, af god Bygning og stærke Been samt regelmæssigt Løb, 5 Aar gammel, i Qv. 4 Tom. høi. Stilling pr. Skanderborg, den 20de Marts 1847. Søren Thomsen, Gaardeler.
Aarhuus Stifts-Tidende, 1847-03-22
At den i dette Blads No 41 averterede Højen Kro nu er bortforpagtet, bekjendtgjøres herved. Leiebibliothek tilkjøbs.
Aarhuus Stifts-Tidende, 1847-03-22
Et Leiebibliothek paa 3000 Bind, tydske og danske Romaner, især tjenligt for Provindserne, er strax at faae tilkjøbs for billig Priis i Kjøbenhavn, store Regnegade 174.
Aarhuus Stifts-Tidende, 1847-03-22
Førstkommende Fredag kan faaes Blodpølser hos Slagter Henrichsen paa Fiskergade.
Aarhuus Stifts-Tidende, 1847-03-22
Ved Fastetienesten i Domkirken paa Onsdag Kl. 10 prædiker Pastor Fonss.
Aarhuus Stifts-Tidende, 1847-03-24
No 48. den 24de Marts. Onsdagen. privilegeret. Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist. Svovlætheren.